# MIKAELINSEURAKUNNAN SEURAKUNTANEUVOSTON KOKOUS

**Aika** Keskiviikko 27.1.2021 klo 18.00-19.24

**Paikka** Seurakuntasali, Mikaelin seurakuntakoti

**Läsnä** Lehikoinen Jouni puheenjohtaja

Esko Eija varajäsen

Haimi Katariina jäsen

Hangelin Simo varajäsen

Harjanne Aila varapuheenjohtaja

Honka-Hallila Helena jäsen

Kuivala Jarno jäsen

Lahdenvesi Kristiina varajäsen

Lehtinen Seppo jäsen

Lindell Pia jäsen

Lintunen Anna jäsen

Mäenpää Kari jäsen

Raunio Tanja jäsen

Suomela Hanna jäsen

Uhinki Ailo jäsen

Valtonen Marjo jäsen

Vierimaa Ulla-Maija jäsen

Jaakkola Pasi työntekijöiden edustaja

Kosola Katriina sihteeri

**Poissa** Holmroos Mari jäsen

Seila Viivu jäsen

Sirkiä Anna jäsen

Valtonen Marjo jäsen

# § 1 KOKOUKSEN AVAUS

Puheenjohtaja avasi kokouksen.

# § 2 KOKOUKSEN LAILLISUUS JA PÄÄTÖSVALTAISUUS

Esitys Kokous todetaan lailliseksi ja päätösvaltaiseksi.

Päätös Kokous todettiin lailliseksi ja päätösvaltaiseksi.

# § 3 PÖYTÄKIRJANTARKASTAJIEN VALINTA

Esitys Seurakuntaneuvosto valitsee kaksi pöytäkirjantarkastajaa.

Ei saa hakea muutosta oikaisuvaatimuksin.

Päätös Pöytäkirjantarkastajiksi valittiin Anna Lintunen ja Kari Mäenpää.

# § 4 KOKOUKSEN TYÖJÄRJESTYKSEN HYVÄKSYMINEN

Esitys Seurakuntaneuvosto hyväksyy esityslistan kokouksen työjärjestykseksi.

Ei saa hakea muutosta oikaisuvaatimuksin.

Päätös Esityslista hyväksyttiin kokouksen työjärjestykseksi.

# § 5 ESITYS PROJEKTITYÖNTEKIJÄN PALKKAAMISESTA DIAKONIA- JA VAPAAEHTOISTYÖHÖN

Tulevaisuustyöryhmä esittää seurakuntaneuvostolle seuraavaa:

*Seurakunnassa on kaivattu lisäpanostusta seniorityöhön sekä vapaaehtoisten rekrytointiin, koordinointiin ja kouluttamiseen. Vapaaehtoistyö on kirkon tulevaisuuden kannalta olennainen resurssi. Kun seniorityössä vastaavasti kaivattaisiin uusia avauksia juuri eläkkeelle jääneiden tavoittamiseen, voisi näistä työaloista syntyä merkittävää synergiaetua. Juhlavuonna 2021 voisi työnkuvaan liittää myös sen toteuttamiseen liittyviä lisätarpeita. Sopivalla hakijalla voitaisiin osittain täydentää myös pappisresurssia, joka rovasti Ismo Seivästön (50 %) eläköitymisen myötä on pienentynyt.*

*Projektityöntekijän palkkaus voitaisiin toteuttaa diakonia- ja nuorisotyöntekijä Kari Tynkkysen virkavapauden (vuoteen 2024 asti) tuomilla säästöillä ja Mikaelin ystävien antamalla tuella.*

Esitys Seurakuntaneuvosto keskustelee asiasta.

Lava Ei KJ 23:3 tarkoitettuja lapsivaikutuksia.

Saa hakea muutosta oikaisuvaatimuksin.

Päätös Seurakuntaneuvosto päätti palkata määräaikaisen projektityöntekijän diakonia- ja vapaaehtoistyöhön ajalle 1.4.2021-30.4.2024. Palkkaus olisi osittain diakoniapastorin (50%) ja osittain tavoittavan työn projektityöntekijän (50%) (601/60 & 502/20). Tehtävänkuvaus liitteenä (liite1/§5/sn1/2021).

# § 6 MIKAELINSEURAKUNNAN PÄÄJUMALANPALVELUKSEN ALKAMISAIKA

Perinteisesti ja pääsääntöisesti jumalanpalvelukset alkavat Suomessa sunnuntaisin klo 10, niin Mikaelinkirkossakin. Turussa suomenkielisten pääjumalanpalvelusten alkamisaika on klo 10, lukuunottamatta Henrikinseurakuntaa, jossa pääjumalanpalvelus alkaa klo 11.

Mikaelinseurakunnassa on suunnitteilla toteuttaa uutena toimintakonseptina ”Sunnuntai Mikaelissa” alkaen 28.3.2021. Siirtämällä jumalanpalveluksen aloitusajankohtaa klo 11:een saadaan koko sunnuntaipäivää kattava toimintasuunnitelma toteutettua alkaen messusta, kirkkokahvista/lounaasta, raamattuopetuksesta aina maahanmuuttajien kahvilaan ja rippikouluun sekä Mikael-messuun ja ”Kirkonmäki”-tapahtumiin asti. Sunnuntai tulee muodostamaan koko päivän mittaisen toiminnallisen ja osallistavan kokonaisuuden kaikenikäisille seurakuntalaisille. Työntekijäresurssien kannalta konsepti on myös toimiva.

Siirtämällä pääjumalanpalveluksen aloitusajankohtaa klo 11:een helpotetaan samalla myös monen kauempana Mikaelinkirkosta asuvan mahdollisuutta osallistua jumalanpalvelukseen. Turun keskustan alueella on jatkossakin halutessa mahdollisuus osallistua messuun klo 10 sekä Tuomiokirkossa että Martinkirkossa.

Pääjumalanpalvelusajan muuttumisella on vaikutus Mikaelinseurakunnan kasteaikatauluihin. Sunnuntain kasteet alkaisivat muutoksen myötä nykyistä myöhemmin eli klo 13.

Pääjumalanpalvelusajan muutos ei ole ainoastaan seurakunnan oma asia. Kirkkojärjestyksessä (KJ2:3§) todetaan:” Päiväjumalanpalvelus aloitetaan yleensä klo 10. Jos on perusteltu syy aloittaa jumalanpalvelus jatkuvasti muuhun aikaan, asiasta päättää kirkkovaltuusto tai seurakuntaneuvosto. Päätös on alistettava tuomiokapitulin ratkaistavaksi.” Jos muutokseen päädytään, sen vaikutuksia pyritään seuraamaan aktiivisesti vähintään kahden vuoden ajan, jolloin saadaan riittävästi kokemusta kirkkovuoden kierron mukaan. Erityisesti vapaaehtoisilta tullaan keräämään palautetta heidän kokemuksistaan.

Alkamisajan siirtäminen klo 11:een liittyisi vahvasti Mikaelinseurakunnan 100-vuotisjuhlavuoden tapahtumiin ja se aloitettaisiin 28.3.2021.

Esitys Seurakuntaneuvosto päättää, että Mikaelinseurakunnan pääjumalanpalveluksen alkamisaika muutetaan 28.3.2021 alkaen klo 10:stä klo 11:een.

Päätös alistetaan tuomiokapitulin ratkaistavaksi.

Lava Pääjumalanpalveluksen kellonajan muutos helpottaa lapsiperhei-den osallistumista jumalanpalveluksiin ja sillä on KJ 23:3 tarkoi-tettuja lapsivaikutuksia.

Tiedoksi Tuomiokapituli

Ei saa hakea muutosta oikaisuvaatimuksin.

Päätös Seurakuntaneuvosto esittää tuomiokapitulille, että Mikaelinseurakunnan pääjumalanpalveluksen alkamisaika muutetaan vasta 19.9.2021 alkaen klo 10:stä klo 11:een, koska Sunnuntai Mikaelissa-tapahtuman aloituskin on siirretty sinne koronarajoituksista johtuen.

Päätös alistetaan tuomiokapitulin ratkaistavaksi.

# § 7 RIPPIKOULURYHMIEN 603 JA 607 ENIMMÄISOPETUSRYHMÄKOON MUUTTAMINEN VUODELLE 2021

Rippikouluvastaava Arno Heinonen on tehnyt seurakuntaneuvostolle esityksen rippikoulujen enimmäisopetusryhmäkoon muuttamisesta:

*Mikaelinseurakunnan rippikouluihin 2021 on tulijoita ennakoitua enemmän, mikä sinällään on positiivinen viesti seurakuntamme rippikoulun suosiosta. Tästä aiheutuu kuitenkin se, että ryhmäkokoja olisi tarve paisuttaa kahden ryhmän osalta. 25 oppilaan opetusryhmäkoon ylitys edellyttää seurakuntaneuvoston päätöstä.*

*Ryhmiin 603 ja 607 olisi tulossa 27 oppilasta. Lisäksi ryhmään 605 tulee 40 oppilasta, mutta tämä jaetaan kahteen eri opetusryhmään. Eri ryhmien leiripaikkojen majoituskapasiteetin huomioiden tällä järjestelyllä saisimme mukaan kaikki loka-joulukuun aikana tulleet jälki-ilmoittautuneet. Näin ollen esitän, että seurakuntaneuvosto päättäisi Mikaelinseurakunnan rippikoulujen enimmäisopetusryhmäkooksi 27 oppilasta vuodelle 2021.*

Esitys Seurakuntaneuvosto päättää muuttaa rippikouluryhmien 603 ja 607 enimmäisopetusryhmäkooksi 27 oppilasta vuodelle 2021.

Lava Ei KJ 23:3 tarkoitettuja lapsivaikutuksia.

Tiedoksi Arno Heinonen

Ei saa hakea muutosta oikaisuvaatimuksin.

Päätös Esityksen mukaan.

# § 8 TOIMINTASUUNNITELMAT VUODELLE 2021

Seurakuntaneuvosto hyväksyi viime kokouksessaan 9.12.2020 vuoden 2021 toimintasuunnitelmat. Suunnitelmista puuttuivat Turun Mikaelin Sinisten ja nuorten aikuisten toimintasuunnitelmat. Liitteenä puuttuneet toimintasuunnitelmat (liitteet1-2/§8/sn1/2021).

Esitys Seurakuntaneuvosto käsittelee ja hyväksyy toimintasuunnitelmat.

Lava Toimintasuunnitelmilla on KJ 23:3 tarkoitettuja lapsivaikutuksia.

Tiedoksi Arno Heinonen, Matti Hernesaho

Ei saa hakea muutosta oikaisuvaatimuksin.

Päätös Seurakuntaneuvosto hyväksyi Turun Mikaelin Sinisten ja nuorten aikuisten toimintasuunnitelmat.

# 9 PARTIOLIPPUKUNNILLE JAETTAVAN MÄÄRÄRAHAN MUUTOS

Partiolippukunnille vuoden 2021 jaettavasta toimintamäärärahasta oli jäänyt pois 500 euron suuruinen summa (päätetty summa 5 300 €). Tämä johtui siitä, että Ahertajille jaettu summa oli jaettu muiden lippukuntien kesken.

Oikea jakotaulukko on seuraava:   
Ahertajat 0 €

Partio Puhurit 1 880 €

Turun Mikaelin Siniset 1 880 €

Mikaelin Sinikellot 2 040 €

Yht. 5 800 €

Esitys Seurakuntaneuvosto vahvistaa partiolippukunnille jaettavan toimintamäärärahan oheisen taulukon mukaiseksi.

Lava Määrärahajaolla on KJ 23:3 tarkoitettuja lapsivaikutuksia, koska partiotyö on keskeinen osa kirkon lapsi- ja nuorisotyötä.

Tiedoksi Arno Heinonen

Ei saa hakea muutosta oikaisuvaatimuksin.

Päätös Esityksen mukaan.

# § 10 JÄSENEN NIMEÄMINEN PIETARIN PYHÄN MARIAN YSTÄVYYSSEURAKUNTATOIMIKUNTAAN

Pietarin Pyhän Marian ystävyysseurakuntatoimikunnan toimikausi päättyi vuoden 2020 lopussa, joten toimikunnan päivittäminen tulee yhteiselle kirkkoneuvostolle vuoden 2021 alussa. Päivittämiseen liittyy myös yhtymän edustajan nimeäminen.

Mikaelinseurakunnan edustajana Pyhän Marian ystävyysseurakuntatoimikunnassa on vuosina 2019-2020 ollut Seppo Lehtinen, varalla Tanja Raunio.

Seurakuntaneuvosto esittää yhtä miesehdokasta ja yhtä naisehdokasta etusijajärjestyksessä. Toimielintä valittaessa tulee huomioida sukupuolten tasa-arvo (KL 23:8).

Esitys Seurakuntaneuvosto tekee esityksen jäsenistä Pietarin Pyhän Marian ystävyysseurakuntatoimikuntaan vuosiksi 2021-2022.

Lava Ei KJ 23:3 tarkoitettuja lapsivaikutuksia.

Tiedoksi Anita Savioja

Saa hakea muutosta oikaisuvaatimuksin.

Päätös Seurakuntaneuvosto valitsi yksimielisesti Mikaelinseurakunnan edustajaksi Pyhän Marian ystävyysseurakuntaan Seppo Lehtisen ja varalle Tanja Raunion.

# § 11 VAPAIDEN VAROJEN KUSTANNUSPAIKAN YLITYKSEN KATTAMINEN

Seurakuntamme vapaissa varoissa on parin vuoden ajan ollut 15 000 euron katevajaus Taivas ja tähdet -tapahtuman kustannuspaikalla. Talousjohtajan mukaan ko kustannuspaikan ylitystä ei voida kattaa toimintamäärärahoista, vaan se on katettava joko vapaista varoista tai testamenttirahastosta. Tämä merkitsee sitä, että ainoa mahdollisuus ylityksen kuittaamiseen on Kallio-rahasto (saldo 31.12.2020 oli 223 703,54 €).

Esitys Seurakuntaneuvosto kattaa ko ylityksen Kallio-rahastosta.

Lava Ei KJ 23:3 tarkoitettuja lapsivaikutuksia.

Tiedoksi Taloustoimisto

Ei saa hakea muutosta oikaisuvaatimuksin.

Päätös Esityksen mukaan.

# § 12 ILMOITUSASIAT

- Yhteisen kirkkoneuvoston päätökset

- Juhlavuoden aikataulu

- Saavutettavuusyhteyshenkilö

# § 13 MUUTOKSEN HAKU

Oikaisuvaatimusosoitus sekä muutoksenhakuohjeet liitetään tarkastettuun pöytäkirjaan.

# § 14 KOKOUKSEN PÄÄTTÄMINEN

Puheenjohtaja päätti kokouksen klo 19.24.

Pöytäkirjan vakuudeksi:

Jouni Lehikoinen Katriina Kosola

puheenjohtaja sihteeri

Anna Lintunen Kari Mäenpää

pöytäkirjantarkastaja pöytäkirjantarkastaja